
Hirdetmény
Hegyesd község Önkormányzata Képviselő-testületének
7/2013.(XI.25.) önkormányzati rendelete  
a természetbeni ellátásban nyújtott szociális célú tűzifa juttatásról 

Hegyesd község Önkormányzata Képviselő-testülete  a szociális igazgatásról és szociális ellátásokról szóló 1993. évi III. törvény 26. §-a és a 10. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
(1) Hegyesd község Önkormányzata   Képviselő-testülete természetbeni ellátás formájában támogatást nyújt a szociálisan rászorulók részére a téli fűtéséhez szükséges tűzifa biztosításához az Önkormányzat rendelkezésére álló, erre a célra biztosított tűzifa készlete erejéig.
(2) A támogatás mértéke: legalább 2 m3 de legfeljebb 5 m3 tűzifa.
(3) E rendelet szempontjából szociálisan rászorulónak kell tekinteni azt a személyt vagy családot akinek:
	a) háztartásában az egy főre jutó nettó jövedelem nem haladja meg az öregségi nyugdíj 	mindenkori legkisebb összegének 150%-át, 
	b) egyszemélyes háztartás esetében az öregségi nyugdíj mindenkori legkisebb összegének 	200%-át, 
és lakása fával (vagy részben fával) fűthető.
(4) A szociális rászorultság elbírálásánál előnyben részesül az, akinek a háztartásában:
a)  szociális igazgatásról  és szociális ellátásokról szóló, többször módosított 1993. évi III. törvény szerint:
aa)  aktív korúak ellátására jogosult;
ab)  időskorúak ellátására jogosult;
ac)  adósságkezelési támogatáshoz kapcsolódó adósságcsökkentési támogatásra jogosult;
ad) lakásfenntartási támogatásra jogosult;
b) a gyermekek védelméről és a gyámügyi igazgatásról szóló 1997. évi XXXI. törvény 	rendszeres gyermekvédelmi támogatásban részesülőnek – különösen a hátrányos és a 	halmozottan hátrányos helyzetűnek minősülő, illetve gyermekét, gyermekeit egyedül nevelő
személy él. 
(5) Azonos számú előnnyel rendelkező kérelmezők esetén az támogatható akinek a jövedelme alacsonyabb.
(6) E rendelet alkalmazásában háztartás: az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége.
A  háztartásban élők közül csak egy kérelmező jogosult a természetbeni juttatásra.
(7) A kérelmeket 2013. évben november 26. és december 10. között, a további években november 1. és november 30. közötti időszakban  lehet benyújtani az  Önkormányzat hivatalában.
 A határidő jogvesztő!
(8) A támogatást a rendelet mellékletét képező kérelem és jövedelemnyilatkozat formanyomtatványokon - az abban szereplő mellékletekkel együtt – lehet igényelni.
A kérelem benyújtásával egyidejűleg a jogosultsági feltételek meglétét, továbbá a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell.
Az Önkormányzattól kapott ellátások összegéről nem kell külön jövedelemigazolást benyújtani.
A formanyomtatvány beszerezhető az Önkormányzat hivatalában valamint letölthető a község honlapjáról (www.hegyesd.hu – Önkormányzat és közérdekű adatok – nyomtatványok).
(9) A kérelmekről – átruházott hatáskörben – a polgármester egyedi határozattal dönt.
(10) A kérelmezők által átvett tűzifa mennyiségére vonatkozóan a kérelmezők az átvétel helyén átvételi elismervényt írnak alá.
A rendelet megtekinthető a Monostorapáti Közös Önkormányzati Hivatal 8296 Monostorapáti Petőfi u.123. szám alatti hivatali helyiségében.
A kérelemhez szükséges nyomtatványok és a részletes tájékoztató letölthető a község honlapjáról, illetve a hivatalban beszerezhető.
Az öregségi nyugdíjminimum összege 2015 évben: 28.500.- Ft  (150 %-a: 42.750.- Ft,  200 %-a: 57.000.- Ft). (2015. évben a rendelkezésre álló tűzifa készlet: 4 m3.)

Monostorapáti, 2015. november 2.

